Szia! Hol érhető el a wikiben annak a címkézési gyakorlatnak a magyarázata, mely szerint a korábbi állapot hibás, és a módosított a követendő?

A nemzetközi wiki amenity=vending_machine oldala ugyanis azt írja, hogy a ref címke magának az automatának az egyedi azonosítója.
https://wiki.openstreetmap.org/wiki/Tag:amenity%3Dvending_machine
Ennek nem felel meg, hogy immár lett Debrecenben 19 db automata mind 4001-es azonosítóval, ami valójában egy parkolási terület kódja.

Szintén a nemzetközi wiki - ugyan még nem kifejezetten a parkolójegy-automaták, de a parkolók esetében - a zone kulcsot említi a parkolási zóna megadására approved proposal alapján több helyen is: 
https://wiki.openstreetmap.org/wiki/Key:zone
https://wiki.openstreetmap.org/wiki/Street_parking#Residential_parking_permits,_parking_zones

Előbbiek ellenére a korábbi állapot igyekezte figyelembe venni a magyar doksit, mivel az többé-kevésbé kompatibilis volt a nemzetközivel: https://wiki.openstreetmap.org/wiki/Hungary/Import%C3%A1l%C3%A1s/parkol%C3%B3jegy-automat%C3%A1k
Több más nagyvárosban, több száz automatán ez volt használatban, és a doksi azóta sem változott.

A jelen módosításban bevezetett 3. verzió, miszerint a zone átkerült a ref kulcsba viszont már nem csak más, hanem szembemegy a nemzetközivel mindkét tekintetben. Emellett a változás elég jelentős breaking change is a ref értelmezése tekintetében a korábbiakkal szemben, az adatfogyasztók oldalán félreértelmezés, keveredés lehet belőle különösen ott, ahol az automata azonosítója és a parkolási zóna kódja ugyanannyi számjegyből áll, és ezen a ref vs ref:internal kulcsok neve, doksija sem segít (szemben a klasszikus ref és a zone).

Ennyire rendhagyó címkézés esetén ha valóban jól meghatározott alapja van, kiemelten szükségesnek gondolom, hogy dokumentált gyakorlat alapján történjen a tömeges átcímkézésük, ilyet viszont nem találtam. Ha ilyen nincs, akkor pedig célszerűbb lenne megfontolni inkább a nemzetközi irányelv felé módosítani, mint azzal szembemenni.